“Dit is duidelik in hierdie saak dat mense die begroting oorskry het,” het Nxesi Donderdag glo aan John Perlman, aanbieder by Kaya FM gesê. Hy het gesê ‘n interne ondersoek deur die departement sal teen volgende week afgehandel wees en die uitslag sal bekendgemaak word. Nxesi het aan Perlman gesê dit is “baie duidelik” dat die kostes wat vir die opknappingswerk “twyfelagtig” is. Hy blameer die boubedryf en sê dat daar “’n goeie kans is dat mens uitgebuit word”. Hy sê die publiek het die reg om ontsteld te wees oor die koste van die projek, maar dat die publiek sy departement die geleentheid moet bied om dit te ondersoek. Die projek beloop glo R250 miljoen.
Zuma het verlede maand aan die parlement gesê dat die regering vir die sekuriteitsopgradering aan sy huis betaal, maar dat hy ‘n verband uitgeneem het om vir die res van die opknappingswerk te betaal.
“Dit bly ‘n saak van gebed vir herstel en dank vir die wonderbaarlike genade wat reeds ervaar is. Menslik gesproke is dit ondenkbaar dat vandag van herstel gepraat kan word as mens na die erns en omvang van die beserings kyk. Om die Here se hand nie hierin te sien nie is om daarvoor blind te wees,” het hy beklemtoon.